Margir þurfa í starfi sínu að koma fram fyrir aðra og halda lengri eða skemmri fyrirlestra um ýmis efni . Þegar flytja á fyrirlestur er undirbúningurinn lykilatriði . Í undirbúningnum felst m.a. að skilgreina markhópinn því erindið þarf að taka mið af bakgrunni áheyrenda , aldurssamsetningu , kyni , þekkingu þeirra og reynslu af efninu og viðhorfi þeirra og væntingum gagnvart fyrirlesara og efninu . Einnig þarf markmiðið með fyrirlestrinum að vera skýr : Er markmiðið að hafa áhrif á fólk ( t.d. framboðsræður , sölukynningar , hvatningarræður og áróður ) , að fræða ( t.d. í kennslu , á fræðslufundi , í viðtali eða á upplýsingafundi ) eða fyrst og fremst að skemmta ( t.d. tækifærisræða í brúðkaupi , afmæli , veislu , verðlaunaafhendingu , útskrift eða á árshátíð ) . Einnig er gott að gera sér grein fyrir aðstæðunum , uppröðun borða , notkun hjálpartækja , lengd ræðu ofl . Fyrirlestur samanstendur yfirleitt af opnun , meginmáli og samantekt . Hann þarf að vera vel uppbyggður og skýr . Það er jafn mikilvægt að byrja vel og að enda vel . Áhrifarík opnun krefst góðs undirbúnings og fyrstu áhrif fyrirlesarans hafa mikið um það að segja hvernig til tekst með fyrirlesturinn . Miklu máli skiptir að enda á eftirminnilegan hátt , t.d. með tilvitnun , mynd , eða fullyrðingu . Uppbygging meginmálsins , sem tekur yfirleitt um 70% af tímanum , verður að vera rökréttur og efnisþættir fáir og skýrir . Besta leiðin fyrir fyrirlesara til að ná athygli og halda henni er að koma efninu frá sér með sannfæringu , krafti og eldmóð . Með því að hækka og lækka róminn , beita líkamstjáningu , nota svipbrigði , handahreyfingar , endurtekningar og þagnir getur fyrirlesari hrifið áheyrendur með sér . Glærur geta verið gagnlegar til að ná athygli og undirstrika fyrirlesturinn . Með því að styðjast við glærur tryggir fyrirlesari einnig að áheyrendur noti fleiri skynfæri við að meðtaka upplýsingar , bæði sjón og heyrn . Á námskeiðinu fá þátttakendur þjálfun í að flytja fyrirlestra fyrir framan hóp af fólki . Farið er í mismunandi tegundir og markmið fyrirlestra , uppbyggingu fyrirlesturs , framkomu og tjáningu í fyrirlesturs , samspil fyrirlesara og umhverfis og að ná og halda athygli . Þátttakendur flytja ræður , bæði óundirbúnar og undirbúnar . Meðal þess sem tekið er fyrir á námskeiðinu : Hvað einkennir góðan fyrirlestur ? Væntingar þeirra sem hlýða á . Hvernig kem ég efninu best til skila ? Að gera fyrirlestur áhrifaríkari . Að ná og halda athygli . Samspil ræðumanns og umhverfis . Notkun hjálpartækja . Betri uppbygging fyrirlestra . Meira öryggi í framkomu fyrir framan hóp af fólki . Áhrifameiri framsetning . Kennsluaðferðir : Stuttir fyrirlestrar . Kynningar og ræður . Umræður . Fjöldi þátttakenda : Hámarksfjöldi þátttakenda á þessu námskeiði er 12 manns . Lengd : Námskeiðið er 8 klst. að lengd og skiptist í tvo hluta ( 2 x 4 klst. ) .